Asbjørg Borgfelt
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Asbjørg Borgfelt var en norsk billedhogger. Hun var en av de første kvinnelige, norske kunstnere som arbeidet med skulpturer i store format. Hennes litt bastante, naturalistiske formspråk kommer særlig til sin rett i dyreskulpturer som Bjørnefontenen ved Majorstua (1926), Oksefontenen på Torshov (1929) og Årets kull ved Høgskulen på Vestlandet (1969).
Borgfelt studerte ved Statens håndverks- og kunstindustriskole (1921–1924), deretter ved Statens kunstakademi i Oslo og ved kunstakademiet i København under Einar Utzon-Frank.Hun var engasjert av arkitektene Andreas Bjercke og Georg Eliassen for å utsmykke flere av deres bygg med dekorative relieffer. Eksempler på dette er Oslo Lysverker (1931), Norges Rederiforbund (1935) og Norsk Arbeidsgiverforening (1950).Sammen med sin kunstnermann, billedhoggeren Per Hurum, vant hun i 1951 konkurransen om Christian Krohg-monumentet i Oslo. Bronsestatuen ble avduket i 1960 på Stortingsplassen. Et utkast fra 1951 i bronse eies av Nasjonalmuseet. Les mer i Store norske leksikon Asbjørg Borgfelt i Norsk biografisk leksikon Asbjørg Borgfelt i Norsk kunstnerleksikon relieff skulptur Litteratur Espinoza, Brit W. (1999). "Asbjørg Borgfelts 'elektriske' relieffer" i St. Hallvard 77, nr. 4, s. 4-21. Fulltekst hos NB digital